Primož Roglič

Primož Roglič (s. 29. lokakuuta 1989 Kisovec, Zagorje ob Savi) on slovenialainen maantiepyöräilijä ja entinen mäkihyppääjä. Hän on Espanjan ympäriajon nelinkertainen voittaja, Italian ympäriajon voittaja ja aika-ajon olympiavoittaja. == Mäkihyppy == Roglič kuului Slovenian joukkueeseen, joka voitti mäkihypyn nuorten joukkuekilpailun maailmanmestaruuden Tarvisiossa 2007. Hänen lisäkseen joukkueessa hyppäsivät Robert Hrgota, Jurij Tepeš ja Mitja Mežnar. Hän sai nuorten MM-kilpailuissa joukkuehopeaa Kranj'ssa 2006. Henkilökohtaisessa kilpailussa hän sijoittui Kranj'ssa yhdeksänneksi ja Tarvisiossa viidenneksi. Roglič voitti Continental Cupin osakilpailun Planicassa tammikuussa 2006 ja Westbyssa helmikuussa 2007. Lisäksi hän sijoittui kerran toiseksi ja kaksi kertaa kolmanneksi. Hän oli Continental Cupin kokonaiskilpailussa kahdeksas kaudella 2006–2007. == Pyöräily == Roglič edusti maantiepyöräilyssä slovenialaista Adria Mobil -joukkuetta vuosina 2013–2015. Kausilla 2016–2023 hän kilpaili UCI World Tour -tasolla alankomaalaisessa Team LottoNL-Jumbo / Team Jumbo-Visma -tallissa, ja vuodesta 2024 lähtien Bora-Hansgrohe / Red Bull–Bora–Hansgrohessa. Roglič voitti Slovenian ympäriajon 2015. Italian ympäriajossa 2016 hän sijoittui ensimmäisenä etappina ajetussa aika-ajossa toiseksi 0,01 sekuntia Tom Dumoulinille hävinneenä. Hän voitti saman kilpailun yhdeksännen etapin, 40,5 kilometrin aika-ajon, kymmenen sekunnin erolla Matthias Brändleen. Hän voitti Volta ao Algarve -kilpailun 2017. Saman vuoden Ranskan ympäriajossa hän voitti Serre-Chevalieriin päättyneen 17. etapin minuutin ja 13 sekunnin erolla Rigoberto Urániin. Bergenin MM-kilpailuissa 2017 hän saavutti aika-ajossa hopeaa 57 sekuntia Tom Dumoulinille hävinneenä. Roglič voitti Baskimaan ympäriajon 2018 minuutin ja yhdeksän sekunnin erolla Mikel Landaan. Hän voitti kilpailussa aika-ajoetapin ja sijoittui kolmella etapilla toiseksi.. Muutamaa viikkoa myöhemmin hän voitti Tour de Romandien kahdeksan sekunnin erolla Egan Bernaliin. Hän sijoittui kilpailussa kahdella etapilla toiseksi ja prologissa kolmanneksi. Kesäkuussa hän voitti Slovenian ympäriajon. Saman vuoden Ranskan ympäriajossa hän voitti Larunsiin päättyneen 19. etapin ja sijoittui kokonaiskilpailussa neljänneksi. Roglič voitti 2019 UAE Tourin 31 sekunnin erolla Alejandro Valverdeen Hän voitti samana vuonna Tirreno–Adriaticon kokonaiskilpailun sekunnin erolla Adam Yatesiin. Ennen viimeisenä etappina ajettua aika-ajoa hän oli ollut 25 sekuntia Yatesiä jäljessä. Hän voitti 2019 Tour de Romandien 49 sekunnin erolla Rui Costaan. Hän voitti kilpailussa kolme etappia. Saman vuoden Italian ympäriajossa hän voitti kaksi aika-ajoetappia. Hän johti kokonaiskilpailua etappien 1−5 jälkeen ja sijoittui lopulta kolmanneksi, kaksi ja puoli minuuttia kilpailun voittaneelle Richard Carapazille hävinneenä. Espanjan ympäriajossa 2019 hän voitti kymmenentenä etappina ajetun aika-ajon nousten samalla kokonaiskilpailun johtoon. Hän voitti kilpailun lopulta kahden minuutin ja 16 sekunnin erolla Alejandro Valverdeen Hän voitti myös pistekilpailun. Myöhemmin samana vuonna hän voitti Giro dell'Emilian ja Tre Valli Varesinen. Roglič voitti vuonna 2020 maantieajon Slovenian-mestaruuden ja Tour de l'Ain -etappikilpailun. Saman vuoden Ranskan ympäriajossa hän voitti neljännen etapin. Hän nousi kokonaiskilpailun kärkeen oltuaan yhdeksännellä etapilla toinen. Hän menetti keltaisen paidan toiseksi viimeisenä päivänä ajetun aika-ajoetapin jälkeen ja sijoittui kokonaiskilpailussa lopulta toiseksi 59 sekuntia Tadej Pogačarille hävinneenä. Hän voitti samana vuonna Liège–Bastogne–Liège-suurklassikon. Saman vuoden Espanjan ympäriajossa hän voitti ensimmäisen, kahdeksannen. kymmenennen ja 13:nnen etapin. Hän johti kokonaiskilpailua etappien 1–5 ja 10–11 jälkeen sekä jälleen 13:nnesta etapista alkaen. Hän voitti kilpailun lopulta 24 sekunnin erolla Richard Carapaziin. Roglič voitti vuonna 2021 Baskimaan ympäriajon 52 sekunnin erolla Jonas Vingegaardiin. Vuodelle 2021 siirretyissä Tokion olympialaisissa Roglič voitti aika-ajon kultaa. Saman vuoden Espanjan ympäriajon hän voitti neljän minuutin ja 42 sekunnin erolla Enric Masiin Hän voitti kilpailussa kaikkiaan neljä etappia, mukaan lukien molemmat aika-ajot. Hän johti kokonaiskilpailua etappien 1–2 ja 6–9 ja lopullisesti etapin 17 jälkeen. Roglič voitti 2022 Pariisi–Nizza-ajon 29 sekunnin erolla Simon Yatesiin. Hän voitti saman vuoden Critérium du Dauphinén 40 sekuntia ennen tallitoveriaan Jonas Vingegaardia. Vuonna 2023 hän voitti Tirreno–Adriaticon 18 sekunnin erolla João Almeidaan ja Katalonian ympäriajon kuuden sekunnin erolla Remco Evenepoeliin. Hän voitti saman vuoden Italian ympäriajon 14 sekunnin erolla Geraint Thomasiin Hän nousi kokonaiskilpailun johtoon voitettuaan toiseksi viimeisen päivän aika-ajoetapin. Espanjan ympäriajossa hän voitti kahdeksannen ja 17. etapin. Kokonaiskilpailussa hän sijoittui kolmanneksi Jumbo-Visman kolmoisvoittoon päättyneessä kilpailussa. Roglič voitti vuonna 2024 Critérium du Dauphinén kahdeksan sekunnin erolla Matteo Jorgensoniin. Hän voitti saman vuoden Espanjan ympäriajon yli kahden ja puolen minuutin erolla Ben O'Connoriin. Samalla hän nousi neljällä voitollaan Roberto Herasin rinnalle eniten Espanjan ympäriajon kokonaisvoittoja saavuttaneeksi pyöräilijäksi. Hän voitti neljännen etapin, minkä jålkeen hän siirtyi kokonaiskilpailun johtoon kahden etapin ajaksi. Hän voitti myös kahdeksannen etapin. Hän nousi lopullisesti kokonaiskilpailun johtoon voitettuaan 19. etapin. === Saavutuksia === Lähteet: Cycling Archives, Pro Cycling Stats ;2014 :Azerbaidžanin ympäriajo, 2. etapin voitto :Sibiu Cycling Tour, mäkikirikilpailun voitto :Kroatia–Slovenia, voitto ;2015 :Settimana Internazionale Coppi e Bartali, mäkikirikilpailun voitto :Kroatian ympäriajo, kokonaiskilpailussa toinen :Azerbaidžanin ympäriajo, kokonaiskilpailun ja 2. etapin voitto :Slovenian ympäriajo, kokonaiskilpailun ja 3. etapin voitto :Tour of Qinghai Lake, 5. etapin voitto ;2016 :Italian ympäriajo, 9. etapin (aika-ajo) voitto, 1. etapilla (aika-ajo) toinen :Aika-ajon Slovenian- mestaruus :Olympialaiset, aika-ajossa kymmenes ;2017 :Volta ao Algarve, kokonaiskilpailun voitto :Tirreno–Adriatico, kokonaiskilpailussa neljäs :Baskimaan ympäriajo, kokonaiskilpailussa viides, 4. etapin ja 6. etapin (aika-ajo) voitto :Tour de Romandie, kokonaiskilpailussa kolmas, 5, etapin (aika-ajo) voitto :Ster ZLM, prologin voitto :Ranskan ympäriajo, mäkikirikilpailussa toinen, 17. etapin voitto :MM-kilpailut, aika-ajossa hopeaa ;2018 :Tirreno–Adriatico, 3. etapin voitto :Baskimaan ympäriajo, kokonais- ja pistekilpailun sekä 4. etapin (aika-ajo) voitto :Tour de Romandie, kokonaiskilpailun voitto :Slovenian ympäriajo, kokonaiskilpailun sekä 4. etapin ja 5. etapin (aika-ajo) voitto :Ranskan ympäriajo, kokonaiskilpailussa neljäs, 19. etapin voitto :Britannian ympäriajo, kokonaiskilpailussa kolmas ;2019 :UAE Tour, kokonaiskilpailun ja 6. etapin voitto :Tirreno–Adriatico, kokonaiskilpailun voitto :Tour de Romandie, kokonais- ja pistekilpailun sekä 1., 4. ja 5. (aika-ajo) etapin voitto :Italian ympäriajo, kokonaiskilpailussa kolmas, 1. ja 9. etapin (molemmat aika-ajoja) voitto :Espanjan ympäriajo, kokonais- ja pistekilpailun sekä 10. etapin (aika-ajo) voitto, 7., 13. ja 18. etapilla toinen, 2. ja 9. etapilla kolmas :MM-kilpailut, aika-ajossa 12:s :Giro dell'Emilia, voitto :Tre Valli Varesine, voitto :Lombardian ympäriajo, seitsemäs ;2020 :Maantieajon Slovenian-mestaruus :Tour de l'Ain, kokonais- ja pistekilpailun sekä 2. ja 3. etapin voitto :Critérium du Dauphiné, 2. etapin voitto :Ranskan ympäriajo, kokonaiskilpailussa toinen, mäkikirikilpailussa kolmas, 4. etapin voitto, 9., 15. ja 17. etapilla toinen :MM-kilpailut, maantieajossa kuudes :Liège–Bastogne–Liège, voitto :Espanjan ympäriajo, kokonais- ja pistekilpailun voitto, 1., 8., 10. ja 13. (aika-ajo) etapin voitto, 2., 3. ja 16. etapilla toinen ;2021 :Pariisi–Nizza, pistekilpailun sekä 4., 6. ja 7. etapin voitto :Baskimaan ympäriajo, kokonais-, piste- ja mäkikirikilpailun sekä 1. etapin (aika-ajo) voitto :La Flèche Wallonne, toinen :Ranskan ympäriajo, 1. ja 2. etapilla kolmas :Olympialaiset, aika-ajossa kultaa :Espanjan ympäriajo, kokonaiskilpailun voitto, pistekilpailussa toinen, mäkikirikilpailussa kolmas, 1. (aika-ajo), 11., 17. ja 21. (aika-ajo) etapin voitto, 6., 9., 18. ja 20. etapilla toinen :Giro dell'Emilia, voitto :Milano–Torino, voitto :Lombardian ympäriajo, neljäs ;2022 :Pariisi–Nizza, kokonaiskilpailun ja 7. etapin voitto :Baskimaan ympäriajo, 1. etapin (aika-ajo) voitto :Critérium du Dauphiné, kokonaiskilpailun voitto :Ranskan ympäriajo, 7. etapilla kolmas :Espanjan ympäriajo, 4. etapin voitto, 10. etapilla (aika-ajo) toinen, 14. etapilla kolmas ;2023 :Tirreno–Adriatico, kokonais-, piste- ja mäkikirikilpailun sekä 4., 5. ja 6. etapin voitto :Katalonian ympäriajo, kokonais- ja pistekilpailun sekä 1. ja 5. etapin voitto :Italian ympäriajo, kokonaiskilpailun ja 20. etapin (aika-ajo) voitto, 16. etapilla kolmas :Vuelta a Burgos, kokonais- ja pistekilpailun sekä 3. ja 5. etapin voitto :Espanjan ympäriajo, kokonaiskilpailussa kolmas, 8. ja 17. etapin voitto, 10. etapilla (aika-ajo) ja 13. etapilla kolmas :Giro dell'Emilia, voitto :Lombardian ympäriajo, kolmas ;2024 :Baskimaan ympäriajo, 1. etapin (aika-ajo) voitto :Critérium du Dauphiné, kokonais- ja pistekilpailun sekä 6. ja 7. etapin voitto :Ranskan ympäriajo, 7. etapilla (aika-ajo) kolmas :Espanjan ympäriajo, kokonaiskilpailun voitto, pistekilpailussa toinen, 4., 8. ja 19. etapin voitto, 21. etapilla (aika-ajo) toinen, 20. etapilla kolmas :MM-kilpailut, aika-ajossa 12:s == Lähteet == Luokka:Slovenialaiset maantiepyöräilijät Luokka:Slovenialaiset mäkihyppääjät Luokka:Slovenialaiset olympiavoittajat Luokka:Vuonna 1989 syntyneet Luokka:Elävät henkilöt